# Az Európai Unió C 120A/2018

| | ISSN 1977-0979 |
| --- | --- |
| Az Európai Unió
  Hivatalos Lapja | C 120A |
| | |
| Magyar nyelvű kiadás | Tájékoztatások és közlemények | 61. évfolyam2018. április 6. |

ISSN 1977-0979

Az Európai Unió

Hivatalos Lapja

C 120A

Magyar nyelvű kiadás

Tájékoztatások és közlemények

61. évfolyam2018. április 6.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2018/C 120 A/01 | Humánerőforrásügyi és Biztonsági Főigazgatóság – Pályázati felhívás igazgatói állás betöltésére (AD 14-es besorolás) – Biztonsági Igazgatóság (DG HR.DS), Brüsszel (a személyzeti szabályzat 29. cikkének (2) bekezdése alapján) – COM/2018/10379 | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2018/C 120 A/01

Humánerőforrásügyi és Biztonsági Főigazgatóság – Pályázati felhívás igazgatói állás betöltésére (AD 14-es besorolás) – Biztonsági Igazgatóság (DG HR.DS), Brüsszel (a személyzeti szabályzat 29. cikkének (2) bekezdése alapján) – COM/2018/10379

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 6.4.2018 | HU | Az Európai Unió Hivatalos Lapja | CA 120/1 |
| --- | --- | --- | --- |

6.4.2018

HU

Az Európai Unió Hivatalos Lapja

CA 120/1

---

Humánerőforrásügyi és Biztonsági Főigazgatóság

Pályázati felhívás igazgatói állás betöltésére (AD 14-es besorolás)

Biztonsági Igazgatóság (DG HR.DS), Brüsszel

(a személyzeti szabályzat 29. cikkének (2) bekezdése alapján)

COM/2018/10379

(2018/C 120 A/01)

Magunkról

A Bizottság Biztonsági Igazgatósága a Humánerőforrásügyi és Biztonsági Főigazgatóság részét képezi, és az intézmény belső biztonsági politikájáért felel. E politika annak biztosítására irányul, hogy a személyek, az eszközök és az információk a Bizottság tevékenységének valamennyi helyszínén megfelelő védelemben részesüljenek a biztonsági kockázatokkal szemben. A biztonsági politika támogatja a Bizottság megbízatásának, valamint intézményi és jogi kötelezettségeinek (többek között a személyzettel szembeni kötelezettségének) teljesítését. Emellett az üzletmenet-folytonossághoz is hozzájárul. Az a törekvésünk, hogy a következő évek során fenntartsuk és tovább javítsuk a munkakörnyezet minőségét ezen a területen, miközben megerősítsük az új fenyegetésekkel szembeni hatékony védelmet egy olyan időszakban, amelyet szűkös erőforrások jellemeznek.

A biztonsági fenyegetések gyors globalizációjára és fokozódó bonyolultságára válaszul a Bizottság megerősített biztonsági intézkedések széles skáláját lépteti életbe, hogy az elkövetkező években hatékony védelmet garantáljon a személyek, az információk és az eszközök számára.

Magas szintű beosztást kínálunk, amely az említett, előttünk álló kihívások megválaszolására, a Bizottság biztonsági politikájának további alakítására és erősítésére, valamint hatékony végrehajtására irányul.

Ajánlatunk

A Bizottság felvételt hirdet a Biztonsági Igazgatóság igazgatói álláshelyének betöltésére.

A sikeres pályázó felel a személyzet, a vagyontárgyak, a tevékenységek és az információk biztonságáért és védelméért a Bizottság valamennyi foglalkoztatási helyszínén. E minőségében irányítja a Bizottság biztonsági politikájának kidolgozását, végrehajtását és értékelését, hatékony választ ad az újonnan jelentkező fenyegetésekre, szinergiákat alakít ki és hatékony együttműködést hoz létre a többi európai intézménnyel és a nemzeti biztonsági szolgálatokkal.

A biztonsági igazgató Brüsszelben és Luxemburgban székhellyel rendelkező 4 egységbe csoportosított mintegy 200 fős személyzetet irányít, amely biztonsági kérdések igen széles skáláját kezeli, a bizottsági épületek fizikai védelmétől – amely a Bizottság brüsszeli biztonságiőr-szolgálatára vonatkozó szerződések kezelését is magában foglalja – az IT- és információbiztonságra vonatkozó biztonsági normák kidolgozásának és azoknak való megfelelés ellenőrzésén át a személyvédelmi, kibervédelmi, kém- és terrorelhárítási tevékenységekig. Tevékenysége során az igazgatót a biztonsági főtanácsadó támogatja.

Az igazgató emellett gondoskodik a Bizottság tagjainak és a VIP-vendégeknek a védelméről, a nap 24 órájában működő riasztás-felügyeleti iroda üzemeltetéséről, az informatikai és műszaki biztonságra vonatkozó tanácsadásról, biztonsági képzések szervezéséről a Bizottság valamennyi szervezeti egysége számára, valamint nyomozószolgálat fenntartásáról. E feladatok megvalósítása érdekében szoros együttműködést folytat külső – más uniós intézményekhez tartozó, tagállami vagy nemzetközi szervezetek által fenntartott – biztonsági szolgálatokkal.

Az igazgató felelősségi körébe tartozó éves költségvetés a biztonsági tevékenységek esetében megközelítőleg 11 millió euro, a brüsszeli biztonságiőr-szolgálat esetében pedig 35 millió euro. A biztonsági igazgató mintegy 20, magánvállalatokkal megkötött keretszerződést és 300 egyedi szerződést kezel, és évente átlagosan 10 nagy értékű közbeszerzési eljárást indít.

A biztonsági igazgatónak képesnek kell lennie arra, hogy hatékony kapcsolatokat alakítson ki és tartson fenn más, nemzeti és nemzetközi szintű biztonsági szolgálatokkal, és egyéb biztonsági szervekkel, valamint szorosan együttműködjön velük, többek között a biztonsági kérdésekre vonatkozó tájékoztatás, valamint a legmagasabb szintű biztonsági normák megvalósítása érdekében. Ez a magas szintű vezetés és az igazgatás szintjén komoly kihívást jelent.

Elvárásaink

A sikeres pályázó kiváló és dinamikus szakember, aki megfelel a következő kiválasztási feltételeknek:

| — | megalapozott szakmai múlttal rendelkezik a vonatkozó biztonsági területeken, lehetőleg nemzetközi szinten, ideértve az e területen szerzett, igazolt magas szintű sikeres irányítási és vezetési tapasztalatot is, |
| --- | --- |

—

megalapozott szakmai múlttal rendelkezik a vonatkozó biztonsági területeken, lehetőleg nemzetközi szinten, ideértve az e területen szerzett, igazolt magas szintű sikeres irányítási és vezetési tapasztalatot is,

| — | ismeri az általános biztonsági helyzetet és a biztonsággal kapcsolatos kérdéseket, valamint tisztában van azzal, hogy mire van szükség a hatékony végrehajtáshoz, |
| --- | --- |

—

ismeri az általános biztonsági helyzetet és a biztonsággal kapcsolatos kérdéseket, valamint tisztában van azzal, hogy mire van szükség a hatékony végrehajtáshoz,

| — | kiválóan érti a biztonságra vonatkozó szabályozási és szakpolitikai kérdéseket, valamint vezetői tapasztalatra tett szert e téren, |
| --- | --- |

—

kiválóan érti a biztonságra vonatkozó szabályozási és szakpolitikai kérdéseket, valamint vezetői tapasztalatra tett szert e téren,

| — | a pályázónak ezenfelül nagyon alapos ismeretekkel kell rendelkeznie az uniós intézmények, működésük és együttműködésük, valamint az igazgatóság tevékenységét befolyásoló uniós szakpolitikák és nemzetközi tevékenységek terén; |
| --- | --- |

—

a pályázónak ezenfelül nagyon alapos ismeretekkel kell rendelkeznie az uniós intézmények, működésük és együttműködésük, valamint az igazgatóság tevékenységét befolyásoló uniós szakpolitikák és nemzetközi tevékenységek terén;

| — | képes arra, hogy a megfelelő és a legmagasabb szinten hatékony és hiteles kapcsolatokat és együttműködést alakítson ki és tartson fenn az uniós intézményekkel, a nemzetközi, a nemzeti és a helyi hatóságokkal, valamint a nemzetközi szervezetekkel a biztonság terén, |
| --- | --- |

—

képes arra, hogy a megfelelő és a legmagasabb szinten hatékony és hiteles kapcsolatokat és együttműködést alakítson ki és tartson fenn az uniós intézményekkel, a nemzetközi, a nemzeti és a helyi hatóságokkal, valamint a nemzetközi szervezetekkel a biztonság terén,

| — | költségvetési, pénzügyi és emberi erőforrások kezelésében nemzeti, európai és/vagy nemzetközi környezetben szerzett tapasztalattal rendelkezik; |
| --- | --- |

—

költségvetési, pénzügyi és emberi erőforrások kezelésében nemzeti, európai és/vagy nemzetközi környezetben szerzett tapasztalattal rendelkezik;

| — | képes arra, hogy világos stratégiai elképzelést alakítson ki az Igazgatóság szerepéről és jövőjéről, |
| --- | --- |

—

képes arra, hogy világos stratégiai elképzelést alakítson ki az Igazgatóság szerepéről és jövőjéről,

| — | képes egy európai, multikulturális és többnyelvű környezetben működő nagy munkacsoport vezetésére és motiválására, |
| --- | --- |

—

képes egy európai, multikulturális és többnyelvű környezetben működő nagy munkacsoport vezetésére és motiválására,

| — | kiváló írásbeli és szóbeli kommunikációs készséggel rendelkezik, képes hatékonyan és meggyőzően kommunikálni a nyilvánossággal, valamint a belső és a külső érdekeltekkel. |
| --- | --- |

—

kiváló írásbeli és szóbeli kommunikációs készséggel rendelkezik, képes hatékonyan és meggyőzően kommunikálni a nyilvánossággal, valamint a belső és a külső érdekeltekkel.

A kiválasztott pályázónak tagállama nemzeti biztonsági hatóságától származó (TOP SECRET szintű) érvényes biztonsági tanúsítvánnyal kell rendelkeznie, vagy módjában kell állnia ehhez hozzájutni (a személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített információkhoz. Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem).

Az állásba való kinevezés kizárólag azután lép hatályba, ha a kiválasztott jelölt megszerezte az érvényes biztonsági tanúsítványt.

A pályázóval szemben támasztott követelmények (jelentkezési feltételek)

A kiválasztási szakaszban az a pályázó vehet részt, aki a jelentkezési határidőig megfelel a következő formai követelményeknek:

Állampolgárság: Az Európai Unió valamelyik tagállamának állampolgára.

Felsőoktatásban szerzett oklevél vagy diploma: A pályázó

| i. | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy |
| --- | --- |

i.

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy

| ii. | oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

ii.

oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

Szakmai tapasztalat: Legalább 15 éves, a fenti végzettség megszerzését követő, annak megfelelő szakmai tapasztalattal rendelkezik.

Vezetői tapasztalat: A pályázó az említett szakmai tapasztalatból legalább öt évet felső vezetői munkakörben (1), az itt meghirdetett munkakörhöz szorosan kapcsolódó területen szerzett.

Nyelvismeret: A pályázó az Európai Unió egyik hivatalos nyelvét (2) magas szinten, egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

Korhatár: Nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (3).

Függetlenség és érdekeltségi nyilatkozat

Hivatalba lépése előtt a pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Kinevezés és alkalmazási feltételek

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd még a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (4)). A kiválasztási eljárás keretében a Bizottság kinevezési tanácsadó bizottsága által interjúra felkért pályázók először egy külső munkaerő-felvételi tanácsadó cég által szervezett értékelőközpontban (assessment centre) tartott kiválasztási eljáráson vesznek részt.

Gyakorlati okokból, valamint a pályázók és az intézmény érdekében a kiválasztási eljárás minél gyorsabb lezárása céljából a kiválasztási eljárás kizárólag angol és/vagy francia nyelven zajlik (5).

A javadalmazás és az alkalmazási feltételek tekintetében a személyzeti szabályzat érvényben lévő, az Európai Unió AD 14 besorolási fokozatú tisztviselőire vonatkozó rendelkezései az irányadók. Felhívjuk a pályázók figyelmét, hogy a személyzeti szabályzatban előírtak értelmében valamennyi újonnan felvett munkatárs kilenc hónapos próbaidő letöltésére köteles.

Az igazgató alkalmazási helye Brüsszel.

Esélyegyenlőség

Az Európai Bizottság különös hangsúlyt helyez az esélyegyenlőség elvének érvényesülésére (különös tekintettel a nemek megoszlására) azzal a céllal, hogy tovább nőjön a vezető beosztást beöltő nők aránya, ezért különösen örömmel fogadja a nők jelentkezését.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt végzettséget igazoló okiratra és szakmai tapasztalatra, valamint a nyelvismeretre. Azt a pályázót, aki valamelyik jelentkezési feltételnek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/

és kövesse az eljárás egyes szakaszaira vonatkozó utasításokat.

Mindenképpen rendelkeznie kell érvényes e-mail címmel. Ennek segítségével azonosítjuk regisztrációját, és ezen tartjuk Önnel a kapcsolatot a kiválasztási eljárás különböző szakaszai során. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát PDF formátumban töltse fel, továbbá motivációs levelét (legfeljebb 8 000 karakter terjedelemben) elektronikus úton töltse ki.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. A levélben regisztrációs szám is szerepel, amely a továbbiakban a jelentkezéssel kapcsolatos hivatkozási számként szolgál. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A jelentkezés határideje: 2018. május 7., brüsszeli idő szerint déli 12 óra, ami után elektronikus regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes jelentkezéseket nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság gondoskodik arról, hogy a pályázók személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kezeljék.

---

(1)  Önéletrajzukban a pályázók legalább a felső vezetői munkakörben töltött öt évre vonatkozóan közöljék a következőket: 1. a betöltött vezetői beosztások megnevezése és az ezekhez tartozó munkakör; 2. a felügyelt személyzet létszáma; 3. az irányításuk alá tartozó költségvetés nagysága; valamint 4. a hierarchiában alattuk és felettük lévő szintek száma, valamint a velük azonos beosztásban lévő munkatársak száma.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=HU

(3)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  A kiválasztási bizottság biztosítja, hogy az e két nyelvet anyanyelvként beszélők ne élvezhessenek indokolatlan előnyt.

(6)  HL L 8., 2001.1.12., 1. o.

---